n_a
Language: Swahili | Genre: Creative_writing

SIKU MVUA ILINYESHA

  Siku hiyo mama yangu alisafiri kwenda kumuona nyanya, kwa sababu
  nyanya alikuwa mgonjwa, ikabidi aende amuone, akaniacha na dada yangu
  nyumbani. Aling’oa nanga asubuhi na mapema, aliamsha dada yangu lakini
  hawakuniamsha mimi nimwambie kwaheri, nilipoamka sikumuona mama
  nikajua kwamba ameenda tayari, nilipata dada akinywa chai nikaamua
  ninywe chai naye. nilimuuliza mama alienda saa ngapi? Akaniambia
  alienda saa kumi na mbili. Alafu nikamuuliza dada mama atarudi saa
  ngapi? au siku gani akaniambia kuwa mara atarudi kesho masaa ya
  asubuhi, ameacha pesa za mahitaji yoyote ya nyumba, nilikunywa chai
  alafu nikaenda kucheza nje na marafiki zangu, nilicheza na marafiki
  zangu baada ya hapo kuliaanza kuonekana dalili za mvua kubwa na kali.
  Kukaanza kunyesha nikuwa mbali na nyumbani kidogo nikakimbia kwa
  kivuli nikaanza kudodokwa na machozi, ndipo nilimuona rafiki yangu
  Elijah alikuwa anaenda nyumbani kwao, kulikuwa karibu ndio akaniambia
  twende kwao ningoje mvua ipungue niende nyumbani.

  Tulipokuwa tukienda tuliona watu wengi wakikimbia nyumbani kwao,
  nikaanza kufikiria kuhusu dada yangu vile anastuka sijafika nyumbani,
  ndipo nikamuambia Elija tuharakishe nimpigie dada yangu nimuambie niko
  sawa salmini nyumbani kwetu, tulipofika nilimuomba mama yake Elijah
  simu ilinimpigie dada nikamwambia niko sawa nyumbani kwa kina Elijah.
  Kisha dada akaniambia ako karibu na hapo, akaniuliza kama aje
  anichukue twende nyumbani nilimjibu ndio, nikamuuliza anafanya nini
  huko akaniambia alikuwa ananitafuta akanikosa.

  Tulipokuwa tukinywa chai tulisikia hodi mlangoni. Elijah akaenda
  kufungua mlango akamuona dada yangu naye dada akaniona akaja
  kunikumbatia, radi kubwa ikasikika, dada alifurahi kuniona, nayo mvua
  ikazidi, mama yake Elijah akatuambia tukae hadi mvua ipungue. Baada ya
  masaa ishirini mvua ikaacha kunyesha, jua ikachomoza tukaenda
  nyumbani, tukamueleza mama kila kitu alipokuja.